Klovn sæson 9 lander til juli

Godt nyt til alle os, der elsker Klovn, for Sæson 9 får premiere den 17. juli på TV 2 Play, fortæller kanalen i en pressemeddelelse. De har også frigivet det første klip fra sæsonen; det kan ses længere nede på siden.

Denne niende sæson består af otte nye afsnit. Den har fået titlen Senfølger – og refererer Franks liv, der er blevet til “en lang række af senfølger – altså konsekvenserne af hans handlinger”.

–Det er en god sæson. Det har været en næsten barnlig glæde at lave de to seneste sæsoner. Måske er det de to bedste sæsoner nogensinde. Det siger vi hver gang, men denne gang mener vi det, siger Casper Christensen og Frank Hvam i pressemeddelelsen.

Også i Klovn sæson 9 medvirker en række kendisser. Deriblandt forsker og eventyrer Eske Willerslev, tidligere finansminister Bjarne Corydon, tv-producent Anders Breinholt, musiker Simon Kvamm og tv-værten Sofie Linde.

I traileren herunder lægger Frank sig ud med skuespiller Magnus Millang på tennisbanen …

Klovn sæson 9 lander til juli